# Bima Sakti

"Milky Way" baraliah ka laman iko. Untuak arti lainnya, caliak Milky Way (disambiguasi).

|  |  |
| --- | --- |
|  | **Artikel ko sadang disiapkan dan sadang dikambangkan, dan mungkin akan tajadi parubahan-parubahan gadang.** Sanak dapek mambantu dalam pangambangan laman ko.

Laman ko taakhia disuntiang dek InternetArchiveBot (Kontrib • Log) 171 hari 1049 menit  **nan lalu.**
Kok Sanak mancaliak artikel ko  indak disuntiang dalam babarapo hari, mohon hapuih templat ko. |

Galaksi Bima Sakti| Pusek Galaksi Bima Sakti ajak nan tacaliak dari Observatorium Paranal pado malam ari. Laser tasabuik ditembakkan untuak mangoreksi panampakan bando langik nan tardistorsi nan ditarimo teleskop. |
| Data pangamatan |
| Jinih | Sb, Sbc, atau SB(rs)bc (Galaksi spiral babatang) |
| Diameter | Piriangan bintang: 170–200 Kly Materi gelap halo: ≈1.9 ± 0.4 Mly (580 ± 120 kpc) |
| Banyak bintang | 100-400 miliar |
| Massa | (0,8–1,5)×1012 *M*☉ |
| Momentum suduik | ≈1×1067 J s |
| Jarak matahari ke Inti galaksi | 25.6–27.1 kly (7.86–8.32 kpc) |
| Periode rotasi galaksi Matoari | 240 Myr |
| Pola Spiral pariode rotasi | 220–360 Myr |
| pariode rotasi karapatan Bar | 100–120 Myr |
| Laju relatif ka CMB rest frame | 552,2±5,5 km/s |
| Laju lapeh pado posisi Matoari | 550 km/s |
| Kapadekan materi galok pado posisi Matoari | 0,0088+0,0024 −0,0018 *M*☉pc−3 or 0,35+0,08 −0,07 GeV cm−3 |
| Caliak pulo: Galaksi, Daftar galaksi |

**Bima Sakti** (bantuak nan salalu tapakai dek ahli astronomi) atau **Bimasakti** (bantuak baku manuruik KBBI) adolah galaksi spiral nan gadang, nan di dalamnyo ado tadapek Tata Surya, tampek planet Bumi bagarak mangalilingi matoari. Matoari hanyo ciek dari sakitar 200 miliar hinggo 400 miliar bintang nan mambantuak galaksi Bima Sakti. Galaksi iko tamasuak pado tipe Hubble SBbc dangan banyak massa sakitar ciek triliun ( WIKINIUM\_MATH\_PH\_0 ) kali massa matoari saroto punyo diameter 100.000 taun cahayo dan katabalan 1.000 taun cahayo.

Matoari awak indak barado di pusek Bima Sakti dek tu barado agak ka tepi, dangan jarak antaro matoari jo pusek galaksi sakitar 27.700 taun cahayo. Kamungkinan bosegh, di pusek galaksi basamayam lubang itam supermasif (bahasa Inggris: *super massive black hole*, SMBH). Titiak tampek lubang itam tu barado nan disabuik sabagai Sagittarius A\* (dibaco: *Sagittarius A-star*), suatu objek nan mamancarkan galombang radio nan sangek kuek.

Galaksi Bima Sakti punyo banyak sakali sistem tata surya didalamnyo. Hinggo kini, alun ado caro pasti untuak mangatahui pastinyo jumlah tata surya di Bima Sakti. Dek tu, para ilmuwan mamparkiroan basonyo tadapek jutaan hinggk miliaran tata surya di dalam galaksi awak. Sabagai contoh, kini go para astronom dapek ribuan planet ekstrasurya atau planet nan mangalilingi bintang lain di Bima Sakti manggunoan metode transit\* dan pangamatan garakan bintang. Tomuan iko manunjuakan basonyo kamungkinan adonyo jutaan planet nan tadapek pado Bima Sakti. Dek tu, basobok ukuran dan skala Bima Sakti nan sangek gadang, awak masih parolu malanjuikan panalitian dan eksplorasi antariksa untuak mamahami dangan labiah baiak tontang tata surya di galaksi awak.

Sadonyo objek nan barado di Bima Sakti mangorbit di sakaliliang pusek galaksi. Tata Surya parolu wakatu 225–250 juta taun untuak manyalosaian ciek putaran orbit mangalilingi pusek galaksi, nan bararti alah 20–25 kali mangitari pusek galaksi sojak saat tabantuaknyo. Laju orbit Tata Surya pado Bima Sakti iyolah 217 km/s.

Dari bumi, Bima Sakti nampak pado langik malam nan corah dan bebas polusi cahayo sabagai kabut putiah kalabu mamanjang mangitari busur langik jo bagian tangahnyo tadapek alur galok. Basobok jalua putaran busur langiknyo indak badokek-an jo garih ekuator langik pun ekliptika, Bima Sakti tacaliak dari babagai suduik bumi. Sabananyo, kabuik putiah tu marupoan kumpulan bintang-bintang nan sangek banyak dan labiah rapek daripado di bagian langik lain saroto debu dan gas angkaso nan taparangkap pado piriangan orbit.

## Namo

Namo dalam bahaso Indonesia mangadopsi istilah dalam pabintangan Jawa. Sabuikan "Bima Sakti" dalam astronomi urang Jawa diilhami dari gambaran tokoh pewayangan, yaitunyo Bima nan tangah dililik ula nago, sabagaimano dicaritoan dalam lako "Bima Suci". Gambaran pawayangan itu dikenal sabagai "Sang Bima Sakti". Susunan kabuik putiah nan malilntasi angkaso jo diselingi alur hitam di tangahnyo maagiah kesan pado urang Jawa sarupo Bima (kabuik putiah) nan tangah dililik nago (alua hitam).

Namo Bima Sakti barasa dari bahaso Sanskerta, yaitu *Bhīmaśakti* (Dewanagari: भीमशक्ति) kato *Bhima* bararti "manakjubkan", "manakuikan", "mangerian", dan dijadian namo salah satu tokoh kisah Hind Mahabharata nan bakakuatan lua biaso. Sadangkan *Sakti* bararti "kamampuan", "kakuatan, jo "energi", dan marupokan konsep agamo Hindu tentang personifikasi feminimdari kekuatan Tuhan.

Samantaro itu, masyarakaik Eropa manyabuiknyo "jalur Susu" (misanyo Ing.: *Milky Way*, Jer.: *Milchstrasse*, Pra.: *voie lactee*), nan marupokan tajamah langsuang dari bahaso latin *Via Lactea*, nan pado gilirannyo diambiak dari bahaso Yunani *Γαλαξίας κύκλος* ("Galaxias kyklos") nan bararti "lingkaran susu". Mereka maliheknyo sabagai kabuik bacahayo putiah sarupo susu nan mambantang pado bola langik. Dalam mitologi Yunani, itu adolah tumpahan susu nan mangalia di langik kutiko Dewi Hera (Juno dalam mitologi Romawi) manyusui Herakles (Herkules).

## Panampakan dari bumi

Bima Sakti taramati dari babagai suduik Bumi. Dari bumi, Bima Sakti tampak pado langik malam nan cerah dan bebas polusi cahayo sabagai kabuik putiah kalabu mamanjang mangitari busur langik jo bagian tangahnyo tadapek alua galok. Sabananyo, kabuk putiah ko marupokan kumpulan bintang-bintang nan sangaik banyak dan labiah rapek daripado di bagian langik lain sarato debu dan gas angkaso nan taparangkok dalam piriangan orbit. Busur Bima Sakti mambantuak suduik sakitar 60 drajat dari ekliptika (piriangan orbit bumi relatif kapado matahari).

Kabuik Bima Sakti mamanjang mangaliliangi busua langik malinteh 29 konstelasi bintang. Bagian nan tampak paliang tarang jo leba barado di arah Sagitarius dan Scorpio, dan memang di arah tasabuik taletak pusek Bima Sakti. Barikuik adolah konstelasi nan dilintasi dek Bima Sakti ka arah barat daya, dimulai dari arah pusek galaksi:

* Sagittarius
* Scorpius
* Ara
* Norma
* Triangulum Australe
* Circinus
* Centaurus
* Musca
* Crux (paling selatan)
* Carina
* Vela
* Puppis
* Canis Major
* Monoceros
* Orion
* Gemini
* Taurus
* Auriga (posisi anticenter)
* Perseus
* Andromeda
* Cassiopeia (paling utara)
* Cepheus
* Lacerta
* Cygnus
* Vulpecula
* Sagitta
* Aquila
* Ophiuchus
* Scutum (lalu kembali ke Sagittarius)

## Rujuakan